tomron87/hebrew-wikipedia-sentences-corpus huggingface dataset:
אף על פי שטייסי אוויאנקה הזהירו ואמרו שהדלק עומד לאזול, הם לא הזכירו את המילה "מצב חירום" אפילו פעם אחת, כמקובל במצבים כאלה, ולכן קשה לדעת אם הפקחים היו מודעים למצב האמיתי של טיסה 052 בטרם ההתרסקות.
הטייסים ביקשו רק אישור נחיתה בעדיפות גבוהה, וייתכן שחוסר שליטה מספקת באנגלית גרם להם לחשוב שמגדל הפיקוח מודע לגודל הסכנה.
טיסָה (אוקראינית: Тиса; רומנית: Tisa; סלובקית: Tisa; הונגרית: Tisza; סרבית: Тиса / Tisa; גרמנית: Theiß) הוא נהר באורך 1,358 קילומטרים הזורם דרך אוקראינה, רומניה, הונגריה, סלובקיה וסרביה.
הטיסה נשפך לתוך הדנובה בבלגרד.
הטיסה הוא היובל הארוך ביותר של הדנובה וחלקו הגדול (597 ק"מ) מכל הארצות עובר בהונגריה.
הנהר חוצה את המישור ההונגרי הגדול מצפון-מזרח לדרום-מערב.
בראשית שנת 2000 נפרץ סכר של מכרה ליד באיה מארה ובעקבות זאת זוהם הטיסה בשאריות כרייה שכללו ציאניד.
תוך זמן קצר אירעו שני מקרי זיהום נוספים, בעקבותם נצבע הנהר בשחור.
טינקרבל הוא שם הבמה של רוית רוזן (נולדה ב-4 בספטמבר 1977), שחקנית ישראלית, זוכת פרס אופיר לשחקנית הראשית הטובה ביותר על תפקידה בסרט "ההסדר" של יוסף סידר.
רוית רוזן נולדה בחיפה לליאורה, סוכנת ביטוח וירון, איש עסקים.
בשנת 1994 בגיל 17 הגישה חדשות בתחנת הכבלים המקומית והשתתפה במספר סרטי סטודנטים ופיילוטים (בין השאר לתוכנית סאטירה בשם "חסילון וחומית") שלא צלחו.
בשנת 1997 השתתפה בתפקידי אורח בסדרות הטלוויזיה "פלורנטין" של איתן פוקס ו"מרחב ירקון" של חיים בוזגלו, ושיחקה ב"גרגר על הריס", סרט קצר בהפקתו של חגי לוי, לצד אלון אבוטבול.
באותה שנה השתתפה בשני סרטים, האחד בתפקיד אורח בסרט "בן-גוריון", לצד אסי דיין ורונית אלקבץ, והשני, תפקיד יותר משמעותי בסרטו של מנשה נוי "פתיחה 1812", בו שיחקה לצד קרן מור.
ב-1998 השתתפה כאורחת בסדרות הטלוויזיה "זבנג", "20 פלוס", "דו"ח איבגי סוויסה" ו"הפוך", ובתפקיד משנה בסדרה של חיים בוזגלו "זינזאנה".
בשנת 2000 שיחקה טינקרבל בסרטו של גור בנטביץ' "משהו טוטאלי" לצד מאור כהן, וכן בסרטו של יוסף סידר "ההסדר".
בטקס פרס אופיר הייתה מועמדת על משחקה בשני הסרטים, וזכתה בפרס השחקנית הטובה ביותר, על משחקה ב"ההסדר" שזכה בפרס הסרט הטוב ביותר לאותה השנה.
בשנת 2001 שיחקה, לצד רבקה מיכאלי ואסי דיין, בסרט הדרמה "זמזום" ובסרטו של צחי גראד "ג'ירפות", שעל תפקידה בו הייתה מועמדת לפרס אופיר נוסף.
בשנת 2002 שיחקה לצד גיא זוארץ בסדרת הדרמה "בקצב הקצב" ששודרה בערוץ 3, ובסרט "דירה 5C", הפקה אמריקאית-צרפתית-ישראלית בבימויו של רפאל נג'ארי.
ב-2003 שיחקה בסדרת הילדים "הילדים מגבעת נפוליאון" וב-2004 שיחקה לצד גילה אלמגור בסרטו של אסי דיין "הבשורה על פי אלוהים", ושיחקה לצד דיין בסרט "בקרוב יקרה לך משהו טוב", שגם במסגרתו הייתה מועמדת לפרס אופיר נוסף.
ב-2005 הייתה אמורה להשתתף בסרטו של עמוס גיתאי "אזור חופשי", אך בשל סיבות שונות החליטה לוותר על התפקיד וכמחליפתה המליצה על חנה לסלאו.
באותה השנה שיחקה בסדרת הטלוויזיה "בסימן ונוס", לצד יהודה לוי וגורי אלפי.
ב-2009 השתתפה בסרט "עיניים פקוחות" לצד זוהר שטראוס ורן דנקר, אותו סרט זכה בפרס פסטיבל הסרטים הבינלאומי בגנט, בלגיה.
ב-2015 הפיקה לצד אייל שיראי את הסרט הקצר "אנטילופות", שהיה מועמד לפרס אופיר לסרט העלילתי הקצר הטוב ביותר.
ב-2012 יזמה יחד עם אייל שיראי את פסטיבל הסרטים בערבה לאחר שעברה להתגורר באזור.
בנוסף יצרה מסגרת סרטים קצרים לקולנוענים מתחילים.
ב-2019 שיחקה בסרטו של גור בנטביץ' "קצפת ודובדבנים".
במרץ 2022 הציגה ביישוב צוקים תערוכת יחיד רטרוספקטיבית, תחת השם טינקר שיראי, בה חשפה ציורים, רישומים ואיורים שיצרה לאורך כשני עשורים, כולל סדרות ציורים ורישומים על נייר, קנבס, פיסות קיר גבס (מברצלונה, ניו יורק והוד השרון), וכן פנקסים ויומנים אישיים עם שרבוטים וכתבי סתרים צפופים והפוכים.
היא נשואה למפיק אייל שיראי ואם לשלושה.
מתגוררת בצוקים שבערבה מאז 2007.
טיסה 007 של קוריאן אייר (מכונה גם: KAL 007 או KE007), הייתה טיסה מסחרית של חברת קוריאן אייר שב-1 בספטמבר 1983 הופלה בשוגג על ידי מטוסי קרב סובייטיים.
האירוע התרחש מערבית לאי סחלין.
על המטוס היו באותה עת 269 נוסעים ואנשי צוות, ביניהם חבר בקונגרס האמריקני.
ברית המועצות הצהירה כי לא ידעה שהמטוס הוא מטוס אזרחי, ורמזה שהמטוס נכנס למרחב האווירי הסובייטי כהתגרות מכוונת לבחינת יכולת התגובה שלה.
הפלת המטוס עוררה סערת מחאה ברחבי העולם, במיוחד בארצות הברית.
טיסת KAL 007 של קוריאן אייר בוצעה על ידי בואינג 747-200 שהמריא מהעיר ניו יורק שבארצות הברית לסיאול שבקוריאה הדרומית.
הטיסה יצאה מנמל התעופה הבינלאומי ג'ון פ.
קנדי ב-31 באוגוסט כשעל סיפונה 240 נוסעים ו-29 אנשי צוות.
לאחר תדלוק בנמל התעופה הבינלאומי אנקורג' באנקורג' שבאלסקה המטוס המריא לסיאול ב-13:00 GMT ב-1 בספטמבר.
בדרכו לנמל התעופה הבינלאומי סיאול-קימפו סטה המטוס מנתיבו וחדר למרחב האווירי הסובייטי.
טיסות קוריאן אייר חדרו כבר למרחב האווירי הסובייטי ללא אישור במקרים קודמים: באפריל 1978 ירה מטוס קרב סובייטי על טיסה 902 של קוריאן אייר לאחר שזו חלפה מעל חצי האי קולה.
כתוצאה מכך נהרגו שני נוסעים והמטוס נאלץ לנחות נחיתת אונס על אגם קפוא.
חקירת אירוע זה הייתה מורכבת בעקבות הסירוב הסובייטי לשחרר את רישום נתוני הטיסה של המטוס.
בשל טכנולוגיות הניווט שהיו בשימוש באותה תקופה בתעופה האזרחית, טעויות ניווט מסדר גודל דומה לא היו נדירות מאוד.
כאשר נכנס המטוס הקוריאני למרחב האווירי הסובייטי הוזנקו מטוסי קרב מסוג סוחוי 15 ומיג-23 על מנת ליירטו.
ב-18:26 GMT יירטו זוג מטוסי Su-15 מבסיס דולינסק-סוקול את המטוס, הוא הופל בטיל אוויר-אוויר יחיד, התרסק אל הים כ-55 ק"מ מהאי מונרון בפתחו הדרומי של מצר הטטרים וכל האנשים על סיפונו נספו.
דיווחים ראשוניים על כך שהמטוס אולץ לנחות בסחלין התבררו במהרה כשגויים.
תמלילי הקלטת רשת הקשר מתא הטייס הצביעו על כך שהצוות לא היה מודע לסטייה מהמסלול ולחדירה למרחב האווירי הסובייטי - 500 ק"מ מערבית למסלול המתוכנן.
על פי נתוני הקופסה השחורה, מרגע פגיעת הטיל עד סוף ההקלטה, כדקה מאוחר יותר, ביצע הצוות צלילת חירום ספירלית כדי להגיע לגובה בו לחץ האוויר מאפשר נשימה.
הסובייטים לא הודו מעולם שברשותם רישום נתוני הטיסה, ועובדה זו נחשפה רק בתקופת שלטונו של ילצין ברוסיה העצמאית.
המפקד וראש מטה של צבא ההגנה האוקראיני באותה תקופה היה הגנרל ולדימיר קמנצקי.
בזמן הירי על הטיסה, הוא היה המפקד של מחוז המזרח הרחוק של חיל האוויר האוקראיני.
קמנצקי הוא זה שנתן את הפקודה לגנרל קורנוקוב, אז מפקד בסיס חיל האוויר סוקול באי סחלין, לירות במטוס.
בשנת 2001, נשאל קמנצקי בראיון אם אפשרי שתאונה כזאת תקרה שנית והוא ענה בשלילה.
לאחר הפלת טיסה 1812 של סיביריה איירליינס, התברר כי הוא טעה.
הארגון הבינלאומי לתעופה אזרחית (ICAO) ניהל שתי חקירות על המקרה.
הראשונה נערכה זמן קצר לאחר התאונה והשנייה נערכה שמונה שנים מאוחר יותר, לאחר שרישומי הנתונים שוחררו ב-1991. שתי החקירות הסיקו שהסטיה לתוך מרחב האווירי הסובייטי נעשתה עקב טעות אנוש של הטייסים.
העד הקרוב ביותר לתקרית - טייס הקרב הסובייטי אשר שיגר את הטיל - הודה מאוחר יותר שלא פעל לפי הנהלים הבינלאומיים לביצוע יירוט ושעל פי הוראה מהקרקע לא ירה לאזהרה לפני הירי על המטוס עצמו.
הטענה הסובייטית הרשמית הייתה שבוצע ניסיון ליצור קשר רדיו עם המטוס, אך הוא לא השיב.
טענה זו נסתרה מכיוון שמערכות ניטור קרקעיות שעקבו אחר תדרי החירום לא קלטו ניסיונות אלה.
בין הנספים באסון היה לארי מקדונלד, חבר בית הנבחרים של ארצות הברית.
נשיא ארצות הברית רונלד רייגן גינה את הפלת המטוס ב-5 בספטמבר וכינה אותה "טבח קוריאן איירליינס", "פשע נגד האנושות [ש]לא יישכח" ו"פעולה של ברבריות...
בפעולה שהפתיעה רבים בקהילת המודיעין האמריקנית, המשלחת האמריקנית לאו"ם השמיעה הקלטות קול של שתי תשדורות בין טייסי מטוס הקרב הסובייטי ובקרת הקרקע שלהם (אף על פי שלא הוצהר על כך בפומבי, ככל הנראה תקשורת הרדיו הרוסית הייתה מקודדת, וצעד זה חשף יכולות אמריקאיות מתקדמות).
יום למחרת הודתה ברית המועצות בהפלת המטוס והצהירה שהטייסים לא ידעו שזהו מטוס אזרחי כשהוא חדר למרחב האווירי הסובייטי.
התקרית דחפה את היחסים בין ארצות הברית לברית המועצות לשפל חדש.
ב-15 בספטמבר הורה הנשיא רייגן לרשות התעופה הפדרלית (FAA) לבטל את הרישיון של אארופלוט להפעלת טיסות לארצות הברית וממנה.
כתוצאה מכך טיסות אארופלוט לצפון אמריקה התאפשרו רק באמצעות מרכזיהם בקנדה ובמקסיקו.
טיסות אארופלוט לארצות הברית התחדשו רק ב-29 באפריל 1986.
כתוצאה מהאירוע הודיע רונלד רייגן שמערכת ה-GPS תהיה זמינה לשימושים אזרחיים עם השלמתה, על מנת למנוע ככל הניתן הישנות של מקרי חדירה שגויים לטריטוריות עוינות.
אסון לוקרבי או טיסה 103 של פאן אם התרחש ב-21 בדצמבר 1988. טיסת הנוסעים הטרנס-אטלנטית היומית השלישית שהפעילה חברת התעופה פאן אם מנמל התעופה הית'רו בלונדון לנמל התעופה קנדי בניו יורק התרסקה לאחר כשעה באוויר.
המטוס, "Clipper Maid of the Seas", מסוג בואינג 747-100, שהפעיל את הטיסה, התפוצץ בהיותו בגובה 31 אלף רגל והתרסק.
שברי המטוס נחתו בלוקרבי , כפר במחוז דמפרייס וגאלווי בדרום סקוטלנד.
כל 259 הנוסעים ואנשי הצוות נהרגו, ו-11 תושבי לוקרבי נהרגו על הקרקע.
לאחר תום החקירה קבעו החוקרים ש-450 גרם של חומר נפץ התפוצצו בתא המטען הקדמי באמצעות קוצב זמן, ופיצוץ זה הוביל להתפרקות המטוס בעודו באוויר ולנפילתו.
רוחות של 190 קמ"ש פיזרו את הנספים ואת שברי המטוס על שטח של 2,189 קמ"ר.
המטוס המריא מנמל התעופה הית'רו ב-21 בדצמבר 1988 ב-18:25, לאחר עיכוב מסוים בשל עומס תנועה, לכיוון צפון-מערב, ולאחר מכן פנה צפונה לסקוטלנד.
על המטוס היו 243 נוסעים ו-16 אנשי צוות, בהם הטייס הראשי ג'יימס מק'קוארי,
טייס המשנה ריימונד וגנר והמהנדס ג'רי אבריט.
מרי מרפי הייתה הדיילת הראשית.
חלק מהנוסעים היו בטיסת המשך מפרנקפורט.
ב-18:56, כשהמטוס הגיע לגבול בין אנגליה לסקוטלנד, הוא הגיע לגובה של 9,400 מטר מעל הקרקע.
בשיחתם האחרונה ב-19:00, יצר הבקר הסקוטי אלן טופ קשר עם המטוס.
הטייסים מקוורי ווגנר ענו וביקשו לצאת מערבה אל הים.
המטוס התפוצץ מעל דרום סקוטלנד.
בעקבות הפיצוץ המטוס נפל בעיירה לוקרבי, הרג 11 אנשים על הקרקע, הרס מספר בתים ויצר מכתש גדול.
בחקירת האירוע נקבע שכ-450 גרם של חומר נפץ פלסטי התפוצץ בתא המטען הקדמי של המטוס והוביל להתפרקותו המהירה של המטוס באוויר.
המטוס נפל אל הקרקע בתוך כדקה מרגע הפיצוץ.
החקירה גילתה שחומר הנפץ הוחבא במזוודה קשיחה, בתוך מכשיר רדיו.
עוד נתגלה קשר ישיר לממשלת לוב באחריות על הפיגוע.
בשנים 1992 ו-1994 הטיל האו"ם סנקציות על לוב במטרה להפעיל לחץ על הממשל לשתף פעולה עם חקירת הפיצוץ.
הסנקציות כללו איסור על טיסות ללוב וממנה, אמברגו נשק וחרם על מוצרי נפט ועל נכסים כספיים.
הסנקציות הושעו בשנת 1999 לאחר שלוב הסגירה למשפט שני חשודים בפיצוץ, אולם לוב דרשה לבטל את הסנקציות באופן רשמי ולא רק להשעותן.
שני הלובים הועמדו לדין בסקוטלנד ב-2001. אחד מהם נמצא חף מפשע, והשני, עבדלבאסט אל-מגרחי, נמצא אשם ברצח ונידון למאסר עולם.
סוכן ביון לובי אבו עגילה מסעוד שהיה מעורב בפרשה לא הוסגר.
ב-13 באוגוסט 2003 הגיעה הפרשה לסיומה לאחר שלוב נטלה אחריות באופן רשמי על פעולתם של שני הסוכנים שהטמינו את הפצצה במטוס.
בעקבות ההודאה התחייבה לוב להעביר 2.7 מיליארד דולר פיצויים עבור בני המשפחות של הקורבנות - כ-10 מיליון דולר למשפחה, והסנקציות הוסרו כליל.
בנובמבר 2008 הועבר הסכום במלואו לקרן פיצויים מיוחדת, ולאחריו הוא חולק בהתאם בין המשפחות.
חברת פאן אם נתבעה אף היא, לאחר שחקירה סקוטית העלתה כי אנשי צוות הקרקע של החברה לא הקפידו להתאים את המטען שהועלה למטוס לנוסעים בניגוד לנוהלי החברה, וכך הועלה חומר הנפץ מבלי שבעלי המטען עלו לטיסת ההמשך.
החברה נמצאה אשמה וזמן קצר לאחר מכן הכריזה על הליך פירוק.
באוגוסט 2009 זכה אל מגרחי, הלובי שהורשע באחריות לפיגוע, לחנינה מידי שר המשפטים הסקוטי, לאחר שריצה שמונה שנות מאסר בלבד.
סיבת החנינה הרשמית הייתה מצבו הבריאותי הקשה של מגרחי, שלקה בסרטן הערמונית ולדעת הרופאים לא היה צפוי לחיות יותר מחודשים אחדים.
ספקולציות שונות קשרו את המחווה ליחסים הכלכליים בין לוב עתירת הנפט והגז לבין בריטניה.
ממשלת בריטניה לא הגיבה על החלטת מערכת המשפט הסקוטית, ואילו הממשל האמריקני גינה אותה בחריפות.
מגרחי מת במאי 2012, כשלוש שנים לאחר שחרורו.
בדצמבר 2020 הגישה ארצות הברית כתב אישום נגד אבו עגילה מוחמד מסעוד.
ב-11 בדצמבר 2022, הרשויות הסקוטיות הודיעו כי מסעוד, שהיה יצרן מטעני חבלה בולט עבור משטר קדאפי, שעל פי האישומים היה מעורב בהכנת המטענים בפיגוע במועדון לה בל בברלין ובטיסה 103, נמצא במעצר בארצות הברית.
בחודש הקודם דווח כי מסעוד נחטף על ידי מיליציה מלוב, מה שהוביל להשערות שהוא עומד להימסר לשלטונות ארצות הברית לעמוד לדין.
טיסה 111 של חברת התעופה סוויסאייר (SR-111) התרסקה ב-2 בספטמבר 1998 לאוקיינוס האטלנטי כ-5 מייל (8 ק"מ) מחופי נובה סקוטיה.
כל 229 הנוסעים וצוות המטוס נהרגו.
בין ההרוגים היה ג'ונתן מן ואשתו.
המטוס בטיסה זו, מדגם מקדונל דאגלס MD-11, היה בדרכו מנמל התעופה הבינלאומי ג'ון פ.
קנדי בניו יורק, אל נמל התעופה הבינלאומי של ז'נבה.טיסה זו הייתה בשותפות קוד עם חברת דלתא איירליינס.
20:18 זמן מקומי הטיסה ממריאה בזמן מנמל התעופה ג'ון פ.
20:50 טייס המשנה מדווח שהגיעו לגובה שיוט של 33,000 רגל.
21:10 הקברניט חש בריח משונה ויוצא לבדוק את הסיבה.
הוא מגיע למסקנה שמקור הריח הוא מערכת מיזוג האוויר.
21:14 תא הטייס מלא עשן, והטייסים משדרים אות מצוקה פאן-פאן ומבקשים לנחות בנמל התעופה הבינלאומי לוגן בבוסטון 560 ק"מ משם.
21:15 בקרת התנועה האווירית משביתה את הטיסות באזור, הנוסעים מתבקשים לשים את מסיכות החמצן.
21:17 הטייסים מפעילים את מעצורי האוויר.
21:20 הטייסים מחליטים לרוקן דלק לפני הנחיתה.
21:22 המטוס פונה לכיוון דרום מערב, כדי לרוקן דלק מעל הים במרחק 25 מיילים ימיים מנמל התעופה הליפקס בנובה סקוטיה.
21:24:09 נשמעת אזעקה בתא הטייס, עקב ניתוק מערכת הטייס האוטומטי.
21:24:42 הטייסים מדווחים על אות מצוקה מיידיי.
21:24:46 הקפטן מודיע שמערכת החשמל בתא הנוסעים קרסה.
21:24:53 הטייסים מודיעים כי הם מתחילים לרוקן את הדלק, ומיד לאחר מכן ינחתו.
21:25:12 הקופסה השחורה מפסיקה להקליט.
21:25:16 בקרת התנועה האווירית מאשרים לרוקן את הדלק.
21:25:40 בקרת התנועה האווירית מאשרים שוב לרוקן את הדלק.
21:31:18 המטוס מתרסק לים, עדי ראייה מדווחים על רעש גדול.
כיוון שהקופסה השחורה הפסיקה לפעול כ-6 דקות לפני ההתרסקות, היה צורך לחקור מה התרחש במטוס באותן הדקות.
חקירת התאונה עלתה 48.5 מיליון דולר, ונמשכה 5 שנים.
רוב חלקי המטוס היו בקרקעית האוקיינוס בעומק של 55 מטר (180 רגל).
חלקים מסוימים נמצאו צפים באזור ההתרסקות.
רק אחד הקורבנות היה ניתן לזיהוי חזותי.
147 זוהו על ידי טביעת אצבע ורשומות שיניים, ו-81 זוהו באמצעות בדיקות דנ"א.
הקופסה השחורה של המטוס נמצאה על ידי צוללת HMCS Okanagan של משמר החופים הקנדי ב-11 בספטמבר 1998.
ב-2 באוקטובר 1998 מועצת הבטיחות בתחבורה של קנדה (TSB) יזמו מבצע גדול על מנת להוציא את הריסות המטוס מהמים לפני החורף.
ב-21 באוקטובר, העריכו ש-27% מההריסות נמצאו.
כשני מיליון חלקי פסולת נמצאו והובאו לחוף לטיפול במתקן בו היו כ-350 חוקרים ממספר ארגונים וחברות, בואינג, פראט אנד ויטני, NTSB, רשות התעופה הפדרלית האמריקאית, ו-AAIB.
בשלב זה של החקירה האמינו שהתאונה נגרמה על ידי חלק פגום בתא הטייס, לאחר שמערכת הבידור במטוס התחילה להתחמם יתר על המידה.
הדו"ח הראשוני פורסם ב-30 באוגוסט 2000, אך הדו"ח הסופי הושלם רק בשנת 2003.
חקירת האירוע הצביעה על מספר גורמים להתרסקות:
תו תקן למטוסים התיר להשתמש בחומרים דליקים ומפיצים אש, כתוצאה מכך היה חומר דליק בתקרת המטוס, בקיר הימני ובקיר האחורי של תא הטייס, וכשבער הוביל לאובדן שליטה של המטוס.
למערכת הבידור לא היו מפסקי זרם תרמים.
שמיכות הבידוד במטוס היו מחומר דליק בשם פוליאתילן מתכתי (Metallized polyethylene terephthalate), אולם חקירת המקרה לא הצליחה לקבוע את הסיבה בגללה התלקחו.
צוות המטוס לא ידע על השרפה ולא היו בו מכשירים לגילוי אש, כאשר היו מודעים לאש, חוסר הוודאות הקשה על הטיפול בבעיה.
מאחר שתא הטייס היה מלא עשן, הטייס נאלץ לנווט את המטוס בצורה עיוורת, והמטוס סטה ממסלולו ופנה אל האוקיינוס האטלנטי.
שברי המטוס הראו כי החום בתוך תא הטייס היה כה גדול, עד שהתקרה החלה להנתך.
מד המהירות הראה כי המטוס פגע במים במהירות 300 קשר (560 קמ"ש) פחות משנייה לאחר הפגיעה במים המטוס היה מרוסק לחלוטין, ומעריכים שכל מי ששהה בסיפון נהרג מיד.
מועצת הבטיחות בתחבורה של קנדה (TSB) הגיעו למסקנה, כי גם אם הצוות היה מודע לאופי הבעיה, בקצב שבו התפשטה האש, המטוס לא היה מצליח לנחות נחיתה בטוחה בנמל התעופה הליפקס, גם אם הם היו ניגשים לנחיתה ברגע שהכריזו "פאן פאן".
הדו"ח הסופי קבע כי ככל הנראה התאונה נגרמה עקב קצר חשמלי.
בדו"ח החקירה צוין כי ציפוי הבידוד מפוליאתילן מתכתי, לא היה מתאים לשימוש במטוסים.
האש שרפה את קווי אספקת החשמל של מכשירי הטייס, והם הפסיקו לפעול שש דקות לפני הפגיעה.
בין המלצות הבטיחות שהתקבלו: חומרים שלא עברו בדיקת עמידות באש, לא יורשו לשימוש במטוסים.
בכל מטוס יותקנו גלאי עשן, ודיילים יעברו קורס לכיבוי אש.
המלצות אלה הובילו לשינויים נרחבים בתקני רשות התעופה הפדרלית האמריקאית.
בספטמבר 1999 סוויסאייר ובואינג (שרכשה את מקדונל דאגלאס) הציעו פיצוי כספי למשפחות הנוסעים.
אולם המשפחות דחו את ההצעה, ותבעו את חברת דופונט שסיפקה את לוחות הבידוד על סכום של 19.8 מיליארד דולר.
בית המשפט הפדרלי בארצות הברית דחה את התביעה בחודש פברואר 2002.
שתי אנדרטאות לנספים הוקמו על ידי ממשלת קנדה.
לאירוע הוקדש פרק בתוכנית הטלוויזיה "תעופה בחקירה" (Air Crash Investigation) בשם "Fire in the Sky" ("אש בשמים").
לאחר האסון, חידשה חברת סוויסאייר את הקו מניו יורק לז'נבה תחת המספר 23.
טינקרבל ופיית הפיראטים הוא סרט באנימציית 3D של חברת וולט דיסני, אשר משמש כספין אוף לסרט "פיטר פן", וכסרט המשך לסרט "טינקרבל וסוד הכנפיים".
הסרט יצא לראשונה בדנמרק ב-13 בפברואר 2014, ובישראל ב-13 במרץ 2014. הסרט הוא הסרט החמישי בזיכיון "פיות דיסני", ואורכו כ-78 דקות.
זארינה היא פיה חכמה וסקרנית, שאחראית יחד עם חברותיה לשמירה על אבקת הפיות.
זארינה נחושה בדעתה לגלות מה הן הכוחות המיוחדים של אבקת הפיות, היא מנסה את האבקה, גורמת לבלגן ומחליטה לברוח מפיקסי הולו, כפר הפיות.
בעקבות המעשה היא מודחת מחבורת הפיות.
כעבור שנה, פיקסי הולו חוגגת בפסטיבל עם פיות מהעולם כולו.
במהלך הפסטיבל, טינקרבל וחברותיה מזהות את חברתן זארינה מתעופפת בין האנשים ומפזרת אבקת שינה.
זארינה נעלמת, וטינקרבל וחברותיה מבינות שהיא גנבה את האבקה הכחולה, האבקה היחידה שדרכה פיות יכולות לעוף.
בעקבות זאת, טינקרבל וחברותיה מחליטות להשיב את האבקה.
בדרך הן מגלות שזארינה הפכה לקפטן של ספינת שודדי ים.
כשהן מגיעות לשם, הן פוגשות נער סיפון בשם ג'יימס - קפטן הוק.
טינקרבל ואגדת לעולם לא הוא סרט באנימציית 3D של חברת וולט דיסני, אשר משמש כספין אוף לסרט "פיטר פן", וכסרט המשך לסרט "טינקרבל ופיית הפיראטים".
הסרט הוא הסרט השישי בזיכיון "פיות דיסני", ואורכו כ-76 דקות.
דיסני הודיעו שיוציאו המשך בספרים וב-5 נובמבר 2024 ישוחרר "טינקרבל והעיר האבודה" ספר שממשיך את הסרטים.
פון היא פיית חיות כיפית ומוכשרת, המאמינה כי אסור להסתכל בקנקן אלא במה שיש בתוכו, ואסור לשפוט חיה לפי גודל שיניה.
לאור השקפה זו, היא מתחברת עם יצור מסתורי בשם "נוורביסט".
טינקר בל וחברותיה מפחדות מהחיה, וחוששות מהצטרפותה לפיקסי הולו, מה שמביא לכך שיחידת עילית של פיות צופות יוצאות ללכוד את החיה בטרם תהרוס את ביתן.
פון חייבת לבטוח בתחושות ליבה ולשכנע את חברותיה הפיות להציל את החיה.
העלילה מתחילה כשפון מצילה גוזל של נץ שכנפו נשברה.
נצים ידועים כטורפי פיות ולכן הפיות הצופות מדווחות על המעשה של פון, והיא ננזפת על ידי המלכה קלריון על החלטתה ללכת אחרי ליבה ולא אחרי ראשה.
לאחר שהיא מסייעת לגוזל לחזור למקומו הטבעי, היא שומעת שאגה לא מוכרת, מה שמוביל אותה להיכנס למעמקי היער במטרה לחקור את המקור לשאגה.
היא מאתרת יצור שמעולם לא נראה לפני כן.
לאחר שהיא צופה בו היא מסיקה שהוא בעל תכונות שונות שמזכירות חיות אחרות, למעט תכונה אחת שאינה מוכרת לה, נטייתו לבנות מגדלי אבן באזורים שונים בפיקסי הולו.
פון מחליטה לכנות את החיה "גראף".
בינתיים בפיקסי הולו, שמעה פייה צופה שאפתנית בשם ניקס את השאגה, וגם היא החליטה לחקור.
לאחר שאיתרה את החיה, היא הלכה לספריית הפיות, שם היא קראה על העומד מולה בספרי החוכמה.
דפים קרועים ואיסוף מידע מכמה ספרים במקביל, מביא לכך שהיא מבינה את הכתוב באופן שגוי ומסיקה שגראף יהפוך לחיה מפחידה ומאיימת אף יותר ויהרוס כנראה את פיקסי הולו בסדרת אירועים מסתוריים שסופם בסופה קטלנית.
המלכה קלריון מאיצה בפון וניקס לעבוד יחד ו"לעשות את הדבר הנכון" לצורך הגנתה של פיקסי הולו.
כל אחת מהפיות מבינה את הציווי באופן אחר: פון יוצאת לעזור לגראף לסיים את המשימה המסתורית שהוא ממלא, בעוד ניקס נחושה בדעתה ללכוד אותו ולמנוע ממנו לגרום לסופה.
גראף אכן הופך למפלצת המתוארת בספר חוכמת הפיות, אך כוונותיו מהוות הפתעה לכולם, שכן מטרתו היא להציל את פיקסי הולו בכך שילכוד את הברקים במבנים שיצר, וימנע מהם לפגוע בעצים ולגרום לשריפה.
ג'יניפר גודווין מדבבת את פון (בעברית, ענת ארליך)
מיי ויטמן מדבבת את טינקר בל (בעברית, מייה קדוש)
רוזריו דוסון מדבבת את ניקס (בעברית, מונה מור)
לוסי ליו מדבבת את סילברמיסט (בעברית, לורן סביר)
רייבן סימון מדבבת את אירידסה (בעברית, הדר שחף-מעיין)
מייגן הילטי מדבבת את רוזטה (בעברית, נועה גורן)
פמלה אדלון מדבבת את וידיה (בעברית, עדי ארד)
אנג'ליקה יוסטון מדבבת את המלכה קלריון (בעברית, יעל עמית)
דנאי גורירה מדבבת את פיורי (גרסה אמריקאית) (בעברית, לירון אלידי)
מלאני בי מדבבת את פיורי (גרסה בריטית)
קלואי בנט מדבבת את צ'ייס (בעברית, אניטל אלבחר)
תומאס לנון מדבב את סקריבל (בעברית, גלעד קלטר)
ג'ף קורווין מדבב את באק (בעברית, יהונתן מגון)
אוליביה הולט מדבבת את מורגן (בעברית, טליה ברקאי)
גריי גריפין קולו של הקריין (בעברית, רונה פרומצ'נקו)
קרי ואהלגרן מדבבת את רובין, אייבי (בעברית, רונה פרומצ'נקו)
טיסה 009 של בריטיש אירווייז הייתה טיסת נוסעים מסחרית, שהייתה מעורבת באירוע אווירי חמור בשמי האוקיינוס ההודי מדרום לאי ג'אווה שבאינדונזיה ב-24 ביוני 1982. ארבעת מנועי המטוס כבו עקב חדירת אפר געשי, לאחר שהמטוס טס דרך ענן של אפר זה.
המטוס החל לאבד גובה והיה צפוי להיאלץ לנחות על פני האוקיינוס, אך צוות הטיסה שלו הצליח להניע את המנועים מחדש ולהנחית את המטוס בשלום בג'קרטה שבאינדונזיה, ללא נפגעים בנפש.
המטוס נמצא בטיסה מנמל התעופה הית'רו שבלונדון אל העיר אוקלנד שבניו זילנד, שכללה חניות ביניים במומבאי,קואלה לומפור, פרת' ומלבורן.
במטוס בואינג מדגם בואינג 747-236B נמצאו 248 נוסעים ו-15 אנשי צוות.
בעת האירוע הטיסו אותו אנשי צוות הטיסה שעלו עליו במהלך חניית הביניים בקואלה לומפור.
היו אלו הקברניט אריק מודי (Eric Moody), טייס המשנה רוג'ר גריווס (Roger Greaves) ומהנדס הטיסה בארי טאונלי-פרימן (Barry Townley-Freeman).
המטוס נמצא מעל האוקיינוס ההודי מדרום לאי ג'אווה בשעה 20:40 לפי שעון ג'קרטה (13:40 לפי שעון גריניץ').
אז הופיעו זהרוריי אור סביב גוף המטוס, בדומה לאש אלמו הקדוש.
לאחר מכן החל מה שנראה כעשן לחדור לתא הנוסעים, והוא התעבה והלך בלוויית ריח של גפרית.
הצוות הורה לנוסעים להדק את חגורות המושב שלהם.
באותה עת ראו נוסעים שהשקיפו מהחלונות את מניפות המנועים צבועות בצבע כחול כשאור קורן מבעד למניפות.
בשעה 13:42 השתתק מנוע מספר 4 ופסק לפעול.
כעבור דקה השתתק גם מנוע מספר 3 ובעקבותיו שני המנועים האחרים.
המטוס, שנמצא בגובה של 11 קילומטר, נותר ללא כוח והחל לדאות, כשהוא מאבד גובה.
הצוות חישב במהירות שהמטוס יוכל לדאות במשך 23 דקות נוספות לפני שיגיע לגובה פני האוקיינוס, וייאלץ לנחות על פניו.
הקברניט הכריז על מצב חירום, אך הבקרה האווירית האינדונזית לא הבינה תחילה את המסר וסברה שהמטוס איבד רק מנוע אחד.
בתיווכו של מטוס נוסעים אחר, הועבר לה המסר הנכון.
הבקרה פקדה על המטוס לפנות צפונה לנתיב נחיתת חירום בנמל התעופה "הלים פרדנקוסומה" (Halim Perdanakusuma) בג'קרטה, בתקווה שניתן יהיה להניע אחד או יותר ממנועיו באופן שיצליח להגיע אל הנמל.
בשל גובהם של ההרים שבחופו הדרומי של האי ג'אווה נדרש למטוס גובה של לפחות 3,500 מטר על מנת לחלוף מעליהם בבטחה.
הנוסעים הבינו את המצב הקשה והחלו לכתוב פתקים לבני משפחותיהם.
הקברניט פנה אליהם ברמקולים בהודעה שתוארה כמופת של לשון המעטה:
בשל השתתקות המנועים ירד לחץ האוויר בתוך המטוס, ועקב כך השתחררו אוטומטית מסיכות החמצן לחירום לנוסעים ולצוות.
הקברניט מצא שהמסכה שלו שבורה.
הוא החליט להנמיך במהירות עד לגובה שבו יאפשר לחץ האוויר החיצוני לכולם לנשום ללא סיוע מסיכות החמצן.
המטוס הגיע לגובה של 4,100 מטרים ולסף הגובה שבו ייאלצו לפנות לנחיתה על פני האוקיינוס.
הצוות המשיך בניסיונות להניע את המנועים מחדש.
בשעה 13:56 החל מנוע מספר 4 לפעול, והקברניט השתמש בכוחו על מנת להאט את קצב ההנמכה של המטוס.
סמוך לאחר מכן החל מנוע מספר 3 לפעול, דבר שסייע למטוס לעבור לנסיקה, ומיד לאחר מכן החלו גם מנועים 1 ו-2 לפעול והמטוס המשיך בנסיקה.
כשהתקרב המטוס לגובה הטיסה המיועד לו, הופיעו שוב זהרוריי האור סביב גוף המטוס, ולאחר מכן הפסיק שוב מנוע מספר 2 לפעול.
הקברניט הנמיך מיד לגובה המינימום של 3,700 מטרים.
כשהתקרב המטוס לנמל התעופה בג'קרטה נוכח הצוות שהחלונות הקדמיים של תא הטייס הפכו עמומים, ולא ניתן לראות דרכם.
הוא נאלץ לבצע את הנחיתה בהסתמך על טיסת מכשירים בלבד.
עם זאת מערכת ההנחיה האנכית לא פעלה כראוי וטייס המשנה נאלץ לקרוא בקול ברציפות את הגובה שבו נמצא המטוס.
לאחר האירוע התברר כי מבלי שצוות המטוס היה מודע לכך הוא נקלע לתוך ענן של אפר געשי, שנפלט עקב התפרצות הר הגעש גאלונגונג (Galunggung) שבאינדונזיה, כ-180 קילומטרים מדרום-מזרח לג'קרטה.
כיוון שהאפר היה יבש לא הבחינה בו מערכת מכ"ם מזג האוויר של המטוס, שתוכננה להבחין בלחות שבעננים.
זהרוריי האור שהופיעו סביב המטוס נבעו מחיכוך חלקיקי האפר הגעשי בו, והעשן שחדר לתא הנוסעים היה למעשה האפר עצמו.
בדיקת המטוס לאחר הנחיתה העלתה שגוף המטוס שויף למעשה על ידי חלקיקי האפר עד כדי הסרת הצבע מעליו, כאילו נוקה באמצעות התזת חול, ובאותו אופן שויפו חלונות תא הטייס עד שהפכו עמומים ולא ניתן היה לראות דבר דרכם.
בבדיקת המנועים נמצאו בהם שרידי האפר.
התברר שהאפר חדר לתאי הבערה הלוהטים של המנועים והותך שם, הפך לצמיג וחנק את פעולת מניפות האוויר של המנועים עד שהם כבו.
לאחר שהמנועים כבו הם התקררו והמטוס הנמיך ויצא מענן האפר הגעשי.
אז התקרר גם האפר והתאפשרה התנעת המנועים מחדש.
כיוון שהגנרטור של המטוס והמצברים בו פעלו כתקנם היה למטוס כוח חשמלי מספיק לשם התנעה.
נוסעי המטוס הועברו בג'קרטה למטוס אחר.
המטוס עבר שם טיפול ראשוני של החלפת שלושה ממנועיו וכן החלפת חלונות תא הטייס.
כמו כן היה צורך לרוקן את מכלי הדלק שלו, שהזדהמו על ידי האפר הגעשי.
לאחר שהמטוס הוטס בחזרה ללונדון נערך בו שיפוץ מקיף לתיקון כל נזקי האירוע.
הוא המשיך לשרת בחברת בריטיש איירווייז ולאחר מכן בחברת טיסה אחרת עד שהוצא משימוש בשנת 2004 ובהמשך פורק לגרוטאות.
המרחב האווירי שסביב הר הגעש נסגר זמנית על ידי השלטונות האינדונזיים ונפתח שוב לתנועה, אך נסגר בקביעות לאחר שב-13 ביולי טס מטוס 747 נוסף (של סינגפור איירליינס) דרך ענן האפר ואיבד את הכוח בשלושה ממנועיו.
בדיעבד התברר שחודשיים וחצי לפני המטוס הבריטי חדר לענן האפר מטוס DC-2 של חברת גארודה אינדונזיה.
לאנשי צוות הטיסה של המטוס הוענקו מספר עיטורים אזרחיים כאות הערכה על אופן תפקודם בעת האירוע.
משך הדאייה של המטוס ללא מנועים הוכר כשיא גינס לכלי טיס שלא נועד לדאייה - שיא שנשבר בהמשך על ידי דאון גימלי וטיסה 236 של אייר טראנסט.
קברניט המטוס מודי ייסד לאחר האירוע את מועדון הדאייה גאלונגונג, שבו היו חברים כל יושבי המטוס בעת האירוע.
אחת הנוסעות כתבה ספר אודות האירוע.
האירוע גם שימש נושא לפרק בסדרת התעודה תעופה בחקירה.
התפרצות הר הגעש אייאפיאטלאייקוטל שבאיסלנד בארפיל 2010 גרמה לשיתוק טיסות בשמי אירופה.
הדבר נבע ממסקנות תחקיר טיסה 009.
טיסה 112 הוא סרט אמריקאי מסוגת הדרמה והמותחן בבימויו של אליוט לסטר, על פי תסריט מאת חוויאר גולון.
בסרט כיכבו ארנולד שוורצנגר, סקוט מק'ניירי, מגי גרייס ומרטין דונובן.
הסרט יצא לאקרנים ב-7 באפריל 2017 על ידי Lionsgate.
הסרט מבוסס על אירועי האסון האווירי באיברלינגן כאשר שמות, מקומות ואופי האירועים שונו.
רומן מלניק, פועל בניין, מקבל אישור לצאת מוקדם מהעבודה, על מנת להספיק להגעתן של אשתו ובתו, נאדיה ואולינה, מניו-יורק על טיסת AX 112. בשדה התעופה רומן מקבל את החדשות לפיהן טיסת 112, הייתה מעורבת בתאונה.
מנקודה זו, רומן חש הרוס ומאשים את בקר התנועה האווירית במות משפחתו.
בינתיים, מזווית אחרת של הסיפור, ג'ייקוב "ג'ייק" בונאנוס, הוא בקר תנועה אווירית, חש הרוס גם הוא, אחרי שרואה את טיסת 112 מתנגשת עם טיסת 616. למרות שהחוקרים לא משוכנעים באחריותו של ג'ייק למותם של הנוסעים, הוא מאשים את עצמו.
עם זאת, ככל שעובר הזמן, לאט לאט הוא נחשף, מאמץ את מערכת היחסים עם המשפחה שלו ולא מוכן לדבר על מה שקרה.
דיווחים חדשותיים מאמתים נתונים לפיהם כל 271 הנוסעים נהרגו בתאונה האווירית.
רומן הולך למקום ההתרסקות, מתחזה למתנדב, מוצא את הצמיד של הבת שלו ואת גופותיהן של אשתו ובתו.
עיתונאית בשם טסה גורבט, מביעה עניין בכתיבת ספר על האירוע.
בסוף היא משאירה מאחור מעט מאמרים שהיא כתבה בעבר אודות אסונות תעופה מתחת לחריץ הדואר של הדלת של רומן.
בשל חומרת המקרה, עורך הדין מייעץ לג'ייק לעבור למדינה אחרת, לאמץ שם חדש למען ביטחונו וביטחון משפחתו.
רומן פוגש את עורכי הדין ג'ון וג'יימס גוליק המנסים לשכנעו לחתום על הסכם הקובע שחברות התעופה ישלמו עבור ההוצאות והנזקים שנגרמו למשפחה שלו.
רומן מסרב לחתום, מאחר שגם החברה וגם עורכי הדין לא הביעו את התנצלותם על אובדן משפחתו.
שנה אחת מאוחר יותר, רומן ומשפחות קורבנות ההתרסקות משתתפים בטקס חנוכת מצבת זיכרון במקום ההתרסקות.
ג'ייק, שעבר לאתר אחר, עכשיו עובד בסוכנות נסיעות, תחת השם "פט דילברט" וחי לבדו.
גם רומן עבר לעיר אחרת ועכשיו עובד כנגר.
הוא פוגש את טסה ומבקש ממנה, בתור טובה, למצוא את ג'ייק.
טסה לאחר מכן מגלה את שם הכיסוי של ג'ייק שם הכיסוי ואת העיסוק שלו, אבל היא מסרבת לתת לרומן את הכתובת שלו.
רומן מאתר בכוחות עצמו את הבניין שבו ג'ייק עובד ועוקב אחריו לדירה שלו.
שם, אחרי המתנה של יום, ביום שבו ג'ייק אשתו ובנו, כריסטינה וסמואל, מגיעים לבקר ללילה.
רומן מתעמת איתו בפתח הדלת שלו, אחרי שג'ייק מסרב להתנצל, רומן דוקר את ג'ייק בצוואר, הורג אותו.
רומן מורשע ברצח ונדון ל-10 שנות מאסר בכלא, אך הוא משוחרר תוך ארבעה חודשים על תנאי.
הוא מבקר את הקבר של משפחתו שם הוא פוגש אדם זר, אשר מתברר בתור סמואל המבוגר, שעקב אחר רומן ותכנן להרוג אותו כדי לנקום את רצח אביו.
כשהאקדח מכוון לראשו של רומן, רומן משלים עם גורלו, אך סמואל מתגבר על ייצר הנקמה ומחליט לא להרוג את רומן.
הוא מקבל את ההתנצלות של רומן ומאפשר לו ללכת.
ארנולד שוורצנגר — רומן מלניק (מבוסס על ויטאלי קאלוייב)
סקוט מק'ניירי — ג'ייקוב "ג'ייק" בונאנוס
מריאנה קלאבנו — איב סנדרס
קווין זגרס — ג'ון גוליק
לארי סאליבן — ג'יימס גוליק
טרי קלארק לינדן — מפקח התעופה
ב-23 ביוני 2015 הוכרז כי ארנולד שוורצנגר יככב בסרט על פי תסריט מאת חוויאר גולון, לדרמת הפעולה 478, אשר תוכנן כי תבוים על ידי דארן ארונופסקי.
ב-4 בנובמבר 2015, אליוט לסטר נשכר לתפקיד הבמאי, בהפקת Lionsgate.
ב-24 בדצמבר 2015, מריאנה קלאבנו לוהקה לסרט לגלם את איב סנדרס, נציגת חברת התעופה שמספרת לגיבור הסרט (בגילומו של שוורצנגר) על האובדן הטרגי.
צילומי הסרט החלו ב-14 בדצמבר 2015, בקולומבוס, אוהיו, בעבר תוכנן שהצילומים יחלו ב-6 בדצמבר.
צילומי הסרט הסתיימו באמצע ינואר 2016.
הסרט זכה לדירוג באתר Rotten Tomatoes, והגיע לכדי דירוג של 39% בהתבסס על 41 ביקורות, עם ציון ממוצע של 5.2/10. באתר Metacritic, הסרט קיבל ציון של 44 מתוך 100, בהתבסס על 13 ביקורות.
ויטלי קאלוייב, שהסרט מתבסס על האירועים האמיתיים שבהם הוא היה מעורב, ביקר בחריפות את הסרט בשל כמה "עיוותים".
על פי קאלוייב, בניגוד לדמות הראשית של הסרט, הוא לא ניסה לחפש מישהו שיתנצל בפניו, אלא רק רצה להשיג את הצדק.
בנוסף, הוא ציין כי בקר התנועה האווירית, נילסן, לא הראה סימנים של חרטה (בניגוד לדמות הבקר בסרט), אלא להפך, נילסן התנהג ביהירות ובזלזול.
טינקרבל הוא סרט פנטזיה והרפתקאות אמריקאי בהנפשה ממוחשבת משנת 2008, אשר משמש כסרט הראשון באורך מלא בסדרת סרטים בעלת אותו שם הלוקחת חלק בזיכיון "פיות דיסני" שבבעלות חברת וולט דיסני.
עלילת הסרט מתרחשת בתקופת האביב ועוקבת אחר טינקרבל, פיה חדשה שמגיעה לעולם הפיות שבארץ לעולם לא ונבחרת להיות פיית טינקר, אף על פי שהיא משתוקקת להיות פיית טבע ולהגיע לעולם האחר.
הסרט בוים על ידי ברדלי ריימונד, נכתב על ידי ג'פרי מ.
הווארד, הופק על ידי ז'נין רוסל והולחן על ידי ג'ואל מקנילי.
חברות ההפקה של הסרט הן Walt Disney Pictures ואולפני דיסניטון, כאשר הנפשתו נעשתה על ידי Prana Studios.
הסרט הוקרן תחילה בארצות הברית החל מ-19 בספטמבר 2008 עד ל-2 באוקטובר ב-El Capitan Theatre, ולאחר מכן הופץ ברחבי העולם לצפייה ביתית על ידי Buena Vista Home Entertainment ב-DVD ובלו-ריי ב-28 באוקטובר.
בישראל הסרט הופץ לראשונה בדיבוב עברי בנובמבר 2008 על ידי פורום פילם.
אורך הסרט הוא כ-78 דקות.
בהשראת הסרט הופקו סרטים קצרים, פותח משחק וידאו ונכתב ספר, כמו כן הוא כולל פסקול ששיר הנושא שלו הוא "Fly to Your Heart" בביצוע סלינה גומז.
בשנת 2009 יצא לסרט המשכון בשם "טינקרבל והאוצר האבוד".
הסרט מתחיל כאשר טינקרבל, בדומה לשאר הפיות, נולדת מצחוק ראשון של תינוק ומובאת על ידי הרוחות לעולם הפיות שבארץ לעולם לא.
שמגיע לשם, המלכה קלריון מקבלת אותה בברכה וטינקרבל מגלה שהיא נבחרה להיות פיית טינקר, פיה שמייצרת ומתקנת דברים.
לאחר שגילתה למה נבחרה, שני פיוני טינקר אחרים, בובל וקלנק, מראים לה את עולם הפיות, מלמדים אותה על מלאכתם ומראים לה את ביתה.
לאחר שטינקרבל התמקמה בעולם הפיות, היא מתחילה לעבוד יחד עם בובל וקלנק ויוצאת איתם לעשות משלוח לפיות הטבע.
במהלך הנסיעה שנעשתה בעזרת העכבר גבינה, השלושה הותקפו על ידי הקוצים הרצים, סוג של עשבים מאיימים.
כשהצליחו לברוח מהקוצים הרצים, הם הגיעו לפיות הטבע והביאו להם את המשלוח, דברים שבנו בשבילם שיעזרו להם להביא את האביב לעולם האחר.
בזמן זה, טינקרבל הכירה את פיית המים סילברמיסט, פיית הגינה רוזטה, פיית האור אירידסה ופיית החיות פוון, והתרגשה מאוד לקראת יציאתה יחד איתן לעולם האחר.
כשהמשיכו עם המשלוח לשאר הפיות, טינקרבל מבחינה בוידיה, פיה שעפה במהירות אשר לא מחבבת אותה בגלל הכישרון שלה.
טינקרבל נפרדת מהשניים והולכת להכיר אותה.
וידיה מתנשאת על טינקרבל ומאתגרת אותה להוכיח שהיא תוכל להגיע לעולם האחר.
טינקרבל, שחשוב לה לעמוד באתגר, מייצרת כמה המצאות ומראה אותן לשר האביב.
לאחר שמציגה את ההמצאות, המלכה קלריון מסבירה לה שפיות טינקר אינם מגיעים לעולם האחר ושהם נשארים בעולם הפיות, דבר שמאכזב מאוד את טינקרבל.
טינקרבל מספרת על כך לפיה מרי שאחראית על פיות הטינקר, והיא אומרת לה שהיא צריכה להיות מרוצה ממי שהיא, אך במקום זאת מעוררת בה ההשראה להחליף את הכישרון שנבחר לה.
טינקרבל פונה לחברותיה הפיות והיא מנסה יחד עם כל אחת מהן את הכישרון שלה כדי למצוא לה כישרון חדש - היא מכינה טיפות מים עם סילברמיסט, מדליקה גחליליות עם אירידסה ומלמדת גוזלים לעוף עם פוון, כאשר כל הפועלות נכשלות.
בינתיים, בובל וקלנק מכפים על טינקרבל, שלא עובדת עם שאר פיות הטינקר, מפני הפיה מרי.
כשטינקרבל חוזרת לפיות הטינקר, הפיה מרי תופסת אותה והיא מביעה את אכזבתה ממעשיה.
שמבואסת מהיום שעברה, טינקרבל יוצאת אל החוף ומוצאת חלקים מתיבת נגינה ומתקנת אותה, כאשר חברותיה הפיות עדים לה עושה את זה ומסבירים לה שזה הכישרון שלה והיא לא צריכה להחליף אותו.
טינקרבל, למרות השבחים, עדיין רוצה לשנות את כישרונה ומבקשת מרוזטה, שתלמד אותה להיות פיית גינה, דבר שעדיין לא עשתה, אך היא מסרבת.
כמוצא אחרון, טינקרבל מבקשת עזרה מוידיה ללמד אותה איך להיות פיה שעפה מהר ומספרת לה שכל חברותיה ויתרו עליה ושרוזטה לא מוכנה להסביר לה איך להיות פיית גינה, דבר שהיא בטוחה שתצליח בו.
וידיה אומרת לה בערמומיות שאם היא תתפוס את הקוצים הרצים היא תוכל להיות פיית גינה.
טינקרבל יוצאת יחד עם העכבר גבינה לתפוס את הקוצים הרצים, דבר שבמהרה משתבש וגורם להרס של כל ההכנות לקראת האביב בעולם הפיות.
אירועים אילו גורמים לטינקרבל לעזוב, אך לאחר ששוחחה עם טרנס, פיון מפזר אבקה, היא מבינה כמה חשובה עבודתה ואת החשיבות של פיות הטינקר.
טינקרבל מחליטה לתקן את הנזק שעשתה בהמצאות מכונות שמזרזות את התהליך ומצליחה בכך להציל את האביב.
וידיה נענשת על מה שגרמה, והמלכה קלריון מאפשרת לטינקרבל לצאת לעולם האחר, אך היא מסרבת.
עם זאת, הפיה מרי מגיעה עם תיבת הנגינה שטינקרבל תיקנה ונותנת לה משימה למסור אותה לבעלים המקוריים שלה, וונדי דרלינג.
שוונדי מפעילה את תיבת הנגינה, היא משמיעה את מנגינת השיר "!You Can Fly" מתוך הסרט "פיטר פן" (1953) בו טינקרבל הופיעה לראשונה.
הדיבוב העברי של הסרט בוים על ידי שרון כהן, והופק על ידי הדס מוזס.
שם הדמותמדבב/ת באנגליתמדבב/ת בעבריתטינקרבלמיי ויטמןמירב פלדמןרוזטהקריסטין צ'נוות'סיון שביטאירידסהרייבן סימוןעדי קוזלובסקיסילברמיסטלוסי לולורן סבירפווןאמריקה פררהמיכל רשףהפיה מריג'יין הורוקסשרית וינו-אלעדטרנסג'סי מקרטנילירון לבקלנקג'ף בנטשמחה ברבירושר הסתיוריצ'רד פורטנאובובלרוב פאולסןמולי שולמןוידיהפמלה אדלוןשמרית לוסטיגהמלכה קלריוןאנג'ליקה יוסטוןיעל עמיתשר האביבסטיב ולנטייןדב רייזרשרת הקיץקטי נג'ימיעירית נתן בנדקשרת החורףגייל בורז'סדינה דורוןוונדי דרלינגאמריקה יאנגיעל שמימרי דרלינגקאט קרסידההדר שחף-מעייןקרייניתלורינה מק'קניטיעל פרימרגחליליותבוב ברגן
בנוסף דיבב בדיבוב העברי דן קיזלר קולות רקע.
בשנת 2005 הושק על ידי אנדי מוני הזיכיון "פיות דיסני", אשר מבוסס על דמותה של טינקרבל שהופיעה בסרטים "פיטר פן" (1953) ו"פיטר פן 2" (2002) שמבוססים על ספר הילדים "פיטר וונדי" (1911) מאת ג'יימס מתיו ברי.
בנוסף לטינקרבל, נוצרו עבור הזיכיון דמויות נוספות שהם פיות, כאשר עלילתו מתרחשת בעולם הפיות שבארץ לעולם לא.
הזיכיון כלל בהתחלה ספרים, מגזינים ובובות, עד שהוכרז ביוני 2006 שיופק בהשראתו סרט הנפשה בהנפשה ממוחשבת שייצא בשנת 2007 ושאת דמותה של טינקרבל תדבב בריטני מרפי, כאשר זאת הפעם ראשונה שהדמות תדבר.
הסרט "ראה קרוב לשני תריסר גרסאות של תסריט ותריסר במאים שונים", על פי נציג של אולפני דיסניטון, שהפיקה את הסרט בשיתוף Walt Disney Pictures שבבעלות חברת וולט דיסני.
נציגים נוספים סיפרו שהסרט עבר מספר תסריטים בטענה שהתסריט מצריך עבודה משמעותית מפני שהוא חסר משיכה לקהל היעד שלו, דבר שיפגע בסחורה שאמורה לצאת לו ובאפשרות להפיק לו סרטי המשך.
אחת מהעלילות שהייתה אמורה להיות עקבה אחר טינקרבל וחברותיה, כאשר כולן מתאמנות להיות עלמות כנפיים שמטרתן לסייע להמשיך להפעיל את טבעת האמונה ששומרת על הדמיון ועל עולמן.
האירועים משתבשים כאשר טינקרבל שוברת את טבעת האמונה, דבר שגורם לכל הילדים בלונדון לאבד את הדמיון, דבר שהיא וחברותיה צריכות לתקן לפני שכל עולם הפיות ייהרס.
סרט זה היה אמור להיקרא "Tinker Bell and the Ring of Belief" ("טינקרבל וטבעת האמונה"), ודמויות מהסרט "פיטר פן" (1953) היו אומרות להופיע בו, ביניהם פיטר פן, קפטן הוק והילדים האבודים.
במהלך העבודה על הסרט, הוחלט להעביר תפקיד את שרון מוריל, שהייתה נשיאת אולפני דיסניטון ועבדה בהם החל משנת 1993, עקב בעיות תקציב של הסרט שהתרחב לכמעט 50 מיליון דולר.
ג'ון לאסיטר, שהפך למנהל הקריאייטיב הראשי של אולפני ההנפשה של וולט דיסני לאחר שרכשו את פיקסאר בינואר 2006, אמר שהוא לא אהב את עבודתה על הסרט ולאחר שצפה בחלקים ממנו שיתף שהוא "כמעט בלתי ניתן לצפייה".
עקב כל האירועים, פורסם שמעמדו של הסרט היה בספק רציני, ושאולי דיסני לא יפיקו יותר סרטי המשך לצפייה ביתית.
בסופו של דבר הסרט יצא בשנת 2008 ואת דמותה של טינקרבל לא דיבבה מרפי, אלא מיי ויטמן, ככל הנראה מפני שנשמעה בוגרת מידי בשביל הדמות לאחר שינוי הכיוון של ההפקה.
לצידה של ויטמן דיבבו בסרט השחקניות קריסטין צ'נוות', רייבן סימון, לוסי לו ואמריקה פררה.
את הסרט ביים ברדלי ריימונד, כתב ג'פרי מ.
הנפשת הסרט נעשתה על ידי Prana Studios בהודו, והוא הופץ לצפייה ביתית על ידי Buena Vista Home Entertainment ב-DVD ובלו-ריי.
ב-19 באוגוסט 2008 פורסם באתר "סרט" שאת דמותה של טינקרבל בעברית תדבב מירב פלדמן, כאשר הוא יופץ בישראל בנובמבר של אותה שנה על ידי פורום פילם.
הסרט הולחן על ידי ג'ואל מקנילי, אשר הקליט את המוזיקה עם 88 נגנים מתוך ההרכב המוזיקלי Hollywood Studio Symphony ונגנית הכינור מאיריד נסביט.
בסרט מופיעים שלושה שירים - שני חלקי השיר "To the Fairies They Draw Near" בביצוע לורינה מק'קניט, השיר "Fly With Me" בביצוע קארי קימל והשיר "Fly to Your Heart" בביצוע סלינה גומז, אשר מופיע בכתוביות הסיום של הסרט.
השיר בביצוע גומז משמש כשיר הנושא של הסרט, והופק לו קליפ בכיכובה של הזמרת.
בגרסה העברית של הסרט, השירים בוצעו על ידי שרון עזריה בניהולו המוזיקלי של שרון כהן.
ביום הראשון להפצת הסרט נמכרו כ-668,000 עותקים ממנו בצפון אמריקה, כ-22% מעל ההערכות הקודמות.
מכירות ה-DVD של הסרט הביאו סך הכל הכנסה של 52,201,882 דולר עבור 3,347,686 יחידות שנמכרו.
הסרט הרוויח כ-9.2 מיליון דולר מהמכירות שלו, כאשר תקציבו הוא כ-50 מיליון דולר.
באתר "Rotten Tomatoes" הסרט מחזיק בדירוג אישור של 90%, על סמך עשר ביקורות עם דירוג ממוצע של 6.53 מתוך 10.
רותה קופפר כתבה באתר "הארץ" שהסרט משעמם ושחסר בו סיפור, כמו כן היא הוסיפה "עד שטינקרבל סוף סוף מדברת, לא מעניין להקשיב לה".
עם זאת, היא שיבחה את מודל הגוף העגלגל ששונה משל הפיות בסדרת הטלוויזיה "מועדון ווינX" ואת התלבושות שאינן חושפניות.
כחלק משיווק הסרט, הדמויות הראשיות שלו הופיעו במעברונים של ערוץ דיסני כשהן מציירות את הלוגו של הערוץ בעזרת שרביטיהם.
עוד כחלק מהשיווק, הופקו סרטים קצרים בכיכובם של דמויות הסרט, אשר שודרו בערוץ דיסני, פורסמו ביוטיוב והועלו לאתר האינטרנט של דיסני.
הסרטים הקצרים בוימו על ידי פרנק ניסן, במאי הסרט "סינדרלה 3: אהבת אמת" (2007), ומלבד סרט אחד שמכיל דיאלוג כל הסרטים כוללים רק אפקטים קוליים.
עוד כחלק מהשיווק, נעשה שיתוף עם חברת התעופה סאות'ווסט איירליינס, כאשר במטוסי בואינג 737 של החברה הדיילות ענדו כנפי פיות והעניקו פרסים לנוסעים כשהם ענו על תשובה נכונה מתוך טריוויה על דמותה של טינקרבל.
ספר שעלילתו היא עלילת הסרט יצא לאור בצמוד ליציאת הסרט, כאשר הוא תורגם לעברית על ידי סיגל גפן ויצא לאור בישראל על ידי ידיעות ספרים.
כמו כן, בהשראת הסרט פותח על ידי Genius Sonority משחק הווידאו "Disney Fairies: Tinker Bell" עבור נינטנדו DS, כאשר הוא הופץ על ידי Disney Interactive ב-28 באוקטובר 2008.
טינקרבל והאוצר האבוד הוא סרט פנטזיה והרפתקאות אמריקאי בהנפשה ממוחשבת משנת 2009, אשר משמש כסרט השני באורך מלא בסדרת הסרטים "טינקרבל" הלוקחת חלק בזיכיון "פיות דיסני" שבבעלות חברת וולט דיסני.
עלילת הסרט מתרחשת בתקופת הסתיו לאחר אירועי הסרט "טינקרבל" (2008), והיא עוקבת אחר טינקרבל שיוצאת צפונה בשביל למצוא מראת קסם מכושפת, על מנת לבקש ממנה אבן ירח חדשה לאחר ששברה את המקורית.
הסרט בוים על ידי קליי הול, נכתב על ידי איוון ספיליוטופולוס, הופק על ידי שון לורי והולחן על ידי ג'ואל מקנילי, שהלחין גם את הסרט הקודם בסדרת הסרטים.
הסרט הוקרן תחילה בארצות הברית במטה האומות המאוחדות ב-25 באוקטובר 2009, ולאחר מכן הופץ באותה ארץ לצפייה ביתית על ידי Walt Disney Studios Home Entertainment ב-DVD ובלו-ריי ב-27 באוקטובר.
בהמשך הסרט הופץ ברחבי העולם על ידי סרטי אולפני וולט דיסני, כאשר בישראל הסרט הופץ לראשונה בדיבוב עברי בשנת 2009 על ידי פורום פילם.
אורך הסרט הוא כ-82 דקות.
בהשראת הסרט פותח משחק וידאו ונכתב ספר, כמו כן הוא כולל פסקול ששיר הנושא שלו הוא "Gift of a Friend" בביצוע דמי לובאטו.
בשנת 2010 יצא לסרט המשכון בשם "טינקרבל והסוד הקסום".
הסרט מתרחש לאחר אירועי הסרט "טינקרבל" (2008), והוא מתחיל כאשר פיות הטבע מביאות את הסתיו לעולם האחר.
בינתיים, בעולם הפיות, טינקרבל עובדת על המצאה חדשה כדי לעזור לחברה טרנס, שיש לו כלפיה רגשות רומנטיים.
לפתע, טינקרבל מזומנת לפגוש את המלכה קלריון, הפיה מרי ושר הסתיו.
היא חושבת שהם הולכים לנזוף בה עקב "תקרית הגחלילית", אך בעצם הם מדברים איתה על דבר שונה.
הם מביאים לה משימה - לבנות שרביט שמעליו תהיה אבן הירח, וכאשר תהיה הילולת הסתיו הגדולה בה יזרח הירח הכחול, קרניו יעברו דרך האבן ויצרו אבקת פיות כחולה שתחייה את עץ אבקת הפיות.
טינקרבל שמחה על כך שקיבלה את המשימה, והיא מבטיחה לנוכחים שהם יתגאו בה.
טינקרבל סיפרה על המאורע לטרנס, והיא ממבקשת ממנו לעזור לה לבנות את השרביט.
ככל שהעבודה על השרביט מתקדמת, טינקרבל מתעצבנת בהדרגה על טרנס עקב מאמציו המוגזמים.
על מנת לקבל מטרנס קצת שקט, טינקרבל מבקשת ממנו ללכת למצוא משהו חד.
לאחר שפונה לבובל וקלנק שיביאו לו משהו חד, הם אומרים לו לבדוק במפרץ, שם טרנס מוצא מצפן.
כשהוא מביא את המצפן לטינקרבל, היא טוענת שהוא בכלל לא חד, אלא עגול, והיא לא טורחת להסתכל בתוכו ולראות את החץ החד שיש בו.
היא בועטת במצפן וגורמת לו להתהפך על השרביט אותו סיימה לבנות והוא נשבר.
טינקרבל מאשימה את טרנס בנעשה, ולאחר שהוא עוזב היא בטעות שוברת את אבן הירח.
טרנס שכועס על מה שקרה מנוחם על ידי סילברמיסט, בעוד שטינקרבל יוצאת לתיאטרון על מנת לפגוש שם את הפיה מרי ולשאול אותה אם יש אפשרות להשיג אבן ירח חדשה.
הפיה מרי מספרת לטינקרבל שהאבן היא האבן היחידה שנמצאה במאה השנים האחרונות ושבלעדיה עץ האבקה היה נחלש, דבר שמלחיץ עוד יותר את טינקרבל.
בתיאטרון ישנו מופע שמספר על מראת הקסם המכושפת, אשר יש לה את הכוח למלא שלוש משאלות.
שתי משאלות נוצלו על ידי פיראטים שחטפו פיה שתוביל אותם אל המראה, כאשר נותרה משאלה אחת שלא מומשה מפני שספינת הפיראטים התנגשה באי שצפוני לארץ לעולם לא בו נמצא עולם הפיות.
טינקרבל שואלת את הפיה מרי אם הסיפור של המופע אמיתי והיא אומרת לה שכן.
טינקרבל מתכננת לצאת למצוא את המראה, כדי להשתמש במשאלה הנותרת לה ולתקן את אבן הירח ששברה.
לאחר שארגנה לה תיק למסע, היא פונה לפיה גארי שיביא לה אבקת פיות על מנת שתוכל לעוף צפונה ללא בעיות, אך הוא מסרב.
לאחר מכן היא פונה לחברותיה הפיות, אך גם הן מסרבות.
כשנותרת ללא ברירה היא פונה לטרנס, איתו רבה, ומבקשת ממנו עוד אבקת פיות.
כשטרנס שואל אותה לשם מה היא צריכה אבקה היא מסרבת לגלות לה והשניים רבים עוד יותר.
כשהיא מיואשת, עולה לה הרעיון לעוף צפונה באמצעות כדור פורח אותו בונה.
הסרט ממשיך כשטינקרבל עיצבה לעצמה תלבושת שתתאים למסע ויוצאת צפונה בכדור פורח.
כשהיא מרחפת בכדור, עפות דרכו במהרה גחליליות שבורחות מעטלף רעב, כאשר אחד מהן מתרסק לתוכו בלי שטינקרבל שמה לב.
כשטינקרבל נהיית רעבה היא באה לאכול את הלחמניות שלה ומגלה שהן, יחד עם כל האוכל, נאכלו על ידי הגחלילית.
טינקרבל גירשה את הגחלילית מהכדור עקב המקרה, אך מפני שהוא התעקש להישאר היא הסכימה לו וגילתה ששמו בלייז.
בעודם מרחפים, טינקרבל חושבת שהיא נתקלת בקשת האבן מהסיפור, שנאמר שהיא מובילה אל המראה.
היא עוזבת את הכדור ויוצאת להתבונן בה מקרוב, כאשר היא משאירה את בלייז לשמור על הכדור.
עם זאת, הכדור מרחף ובלייז לא מצליח לשמור עליו, בעוד שטינקרבל מגלה שלא מדובר בקשת אבן, אלא בקשת ענפים.
כשבלייז מספר לטינקרבל על מה שקרה, השניים יוצאים לחפש את הכדור, אך ללא הצלחה.
כשהיא מתרסקת מסופת עלים, טינקרבל חולמת על טרנס ומרגישה אשמה על מה שגרמה לו, ולאחר מכן מתעוררת בעזרת כמה חרקים ידידותיים שמובילים אותה ואת בלייז אל קשת האבן האמיתית.
באותו זמן, טרנס מדבר על טינקרבל יחד עם ינשוף שכל הזמן שואל רק "מי?", ובעקבות השיחה הוא מחליט להשלים איתה.
שטרנס יוצא אל ביתה של טינקרבל על מנת להשלים איתה, הוא מגלה שהיא לא שם ומבין שהיא יצאה צפונה על מנת למצוא את המראה.
בהמשך, טינקרבל ובלייז מגיעים לגשר הטרולים הסודי, עליו הם לא שמעו, שם נמצאים שני טרולים שלא מאפשרים להם לעבור.
בעקבות ריב והשלמה של הטרולים, הם לא שמו לב וטינקרבל ובלייז הצליחו לעבור אותם ומצאו את הספינה בה נמצאת המראה.
שטינקרבל סוף-סוף מוצאת את המראה, הזמזום של בלייז מעצבן אותה והיא מבקשת מבלי לשים לב שהוא יהיה בשקט לרגע, דבר אותו המראה מגשימה, וכך מתבזבזת המשאלה השלישית והאחרונה.
טינקרבל מאשימה את בלייז על כך שהסיח את דעתה, אבל אז היא מבינה שההתנהגות שלה גרמה למה שקרה והיא מתנצלת ומתחילה לבכות.
לאחר מכן, היא נמצאת על ידי טרנס שיצא אחריה ומצא את הכדור פורח שלה.
השניים משלימים ויחד עם בלייז הם בורחים מהספינה לאחר שנרדפו על ידי חולדות.
בדרך חזרה לעולם הפיות, טינקרבל בונה מחדש את השרביט בכדור פורח באמצעות חלקים שהביא טרנס.
הכדור נוחת באמצע הילולת הסתיו הגדולה, וטינקרבל מציגה את השרביט שבראשו רסיסי אבן הירח.
קרני הירח עוברות דרך הרסיסים ויוצרות שפע של אבקת פיות כחולה.
הדיבוב העברי של הסרט בוים על ידי אפרת קרצמן, והופק על ידי שירי רוזנברג.
שם הדמותמדבב/ת באנגליתמדבב/ת בעבריתטינקרבלמיי ויטמןמירב פלדמןטרנסג'סי מקרטנילירון לבהפיה מריג'יין הורוקסשרית וינו-אלעדסילברמיסטלוסי לולורן סביראירידסהרייבן סימוןעדי קוזלובסקירוזטהקריסטין צ'נוות'סיון שביטפווןאנג'לה ברטיסמיכל רשףבובלרוב פאולסןמולי שולמןינשוףיורם יוספסברגטרול גדולנבו קמחיסטוןרוג'ר קרייג סמית'גלעד קלטרטרול קטןג'ף בנטהפיה גאריאמנון וולףקלנקשמחה ברבירושר הסתיוג'ון דימאג'יוויולהגריי דליילהדר שחף-מעייןקרייניתיעל פרימרליריהדקלה הדרפיה צרפתייהאליסון רוטהמלכה קלריוןאנג'ליקה יוסטוןיעל עמיתפלינטטום אדקוקס-הרננדזבלייזאליזה פולק זברטחרקיםבוב ברגן
באוגוסט 2008 הוכרז על הפקת הסרט כאחד מהסרטים באורך מלא המתוכננים להיות בסדרת הסרטים "טינקרבל", אשר לוקחת חלק בזיכיון "פיות דיסני" שבבעלות חברת וולט דיסני.
הסרט הופץ בשנת 2009 לאחר הצלחת הסרט "טינקרבל" משנת 2008, כאשר הוא משמש לו המשך וכסרט השני באורך מלא בסדרת הסרטים.
צוות ההפקה של סרט זה שונה מצוות ההפקה של הסרט הקודם, כאשר ג'ואל מקנילי נותר בתפקיד המלחין.
קליי הול, במאי הסרט, שיתף שהסרט שאב השראה מהספר "Tink, North of Never Land" ("טינק, צפונית מארץ לעולם לא") מאת קיקי ת'ורפ שיצא לאור בשנת 2007, כאשר שם הספר היה שם העבודה של הסרט.
כמו כן, הוא סיפר שהוחלט בסרט זה לעשות לטינקרבל לבוש חדש, מפני שהשמלה הירוקה והמוכרת שלה אינה מתאימה לסרט הרפתקאות.
הדיבוב המקורי של הסרט נישאר ללא שינוי מהסרט הקודם, מלבד פוון, שר הסתיו והקריינית שדובבו בסרט זה על ידי אנג'לה ברטיס, ג'ון דימאג'יו וגריי דליסל בהתאמה, לאחר שדובבו בסרט הקודם על ידי אמריקה פררה, ריצ'רד פורטנאו ולורינה מק'קניט בהתאמה.
הדיבוב העברי של הסרט נותר ללא שינוי, אך צוות ההפקה שלו השתנה.
בסרט הקודם במאי הדיבוב היה שרון כהן ומפיקת הדיבוב הייתה הדס מוזס, ואילו בסרט זה בימוי הדיבוב נעשה על ידי אפרת קרצמן והפקת הדיבוב נעשתה על ידי שירי רוזנברג.
כהן משמש בסרט זה המנהל המוזיקלי יחד עם עדי כהן, לאחר שהיה בתפקיד זה גם בסרט הקודם.
הסרט הולחן על ידי ג'ואל מקנילי, אשר הקליט את הלחנים של הסרט הקודם.
הוא הקליט את המוזיקה עם 82 נגנים מתוך ההרכב המוזיקלי Hollywood Studio Symphony ונגנית הכינור מאיריד נסביט.
שיר הנושא של הסרט הוא "Gift of a Friend" בביצוע דמי לובאטו, כאשר הופק לו קליפ בכיכובה.
השיר הופיע בכתוביות הסיום של הסרט, והוא מופיע גם באלבום "Here We Go Again" של לובאטו.
השיר "...You Were" של הזמרת איומי האמאסאקי משמש כשיר הנושא של הסרט בגרסה היפנית שלו.
בגרסה העברית של הסרט הניהול המוזיקלי נעשה על ידי שרון כהן ועדי כהן, כאשר השירים בוצעו על ידי שרון עזריה, שביצעה את השירים גם בסרט הקודם, בשיתוף מקהלה שכוללת את הדר שחף-מעיין, מיכל רשף, עדי רז, מיכאל עינב, בבת מרום ואפרת כרמוש.
כשהסרט הוקרן במטה האומות המאוחדות ב-25 באוקטובר 2009, קיוטאקה אקאסאקה, תת-מזכ"ל לתקשורת ומידע ציבורי, כינה את טינקרבל כדמות שיכולה לעזור לעורר בילדים והורים השראה לטפח את הטבע ולעשות מה שהם יכולים על מנת לדאוג לסביבה.
בחודשים הראשונים ליציאת ה-DVD של הסרט, הוא הרוויח כ-50 מיליון דולר עבור 3.25 מיליון יחידות שנמכרו.
הסרט הרוויח כ-8,582,265 דולר מהמכירות שלו, כאשר תקציבו הוא כ-30-35 מיליון דולר.
באתר "Rotten Tomatoes" הסרט מחזיק בדירוג אישור של 100%, על סמך חמש ביקורות.
הסרט, יחד עם 15 סרטי הנפשה נוספים, יתמודד על שלושת המקומות הסופיים בקטגוריית פרס אוסקר לסרט המונפש הטוב ביותר בטקס פרסי אוסקר ה-83. הסרט לא התקבל, ושלושת הסרטים שיתקבלו הם "צעצוע של סיפור 3", "הדרקון הראשון שלי" ו"אמן האשליות", כשהראשון זכה בפרס.
ספר שעלילתו היא עלילת הסרט יצא לאור בצמוד ליציאת הסרט, כאשר הוא תורגם לעברית על ידי סיגל גפן ויצא לאור בישראל בשנת 2010 על ידי ידיעות ספרים.
טינקרבל והסוד הקסום הוא סרט פנטזיה והרפתקאות אמריקאי בהנפשה ממוחשבת משנת 2010, אשר משמש כסרט השלישי באורך מלא בסדרת הסרטים "טינקרבל" הלוקחת חלק בזיכיון "פיות דיסני" שבבעלות חברת וולט דיסני.
עלילת הסרט מתרחשת בתקופת הקיץ לאחר אירועי הסרט "טינקרבל והאוצר האבוד" (2009), והיא עוקבת אחר טינקרבל שמתחברת לילדה אנושית בת 9 בשם ליזי, למרות שאסור שבני האדם ידעו על קיומן של הפיות.
בשונה משאר הסרטים בסדרת הסרטים, כל הסרט מתרחש בעולם האחר ולא בעולם הפיות שנמצא בארץ לעולם לא.
הסרט בוים על ידי ברדלי ריימונד, שביים את הסרט הראשון בסדרת הסרטים, נכתב על ידי ג'ו אנסולבהר, פול ז'רמן, בוב הילגנברג ורוב מויר, הופק על ידי הלן קלפטיץ' ומרגוט פיפקין והולחן על ידי ג'ואל מקנילי, שהלחין גם את הסרטים הקודמים.
הקרנת הבכורה של הסרט הייתה בלונדון ב-May Fair Hotel ב-8 באוגוסט 2010, כאשר השתתפה בה לורן מוט, המדבבת המקורית של ליזי גריפיטס.
בהמשך הסרט הוקרן במקומות נוספים, בין היתר ב-El Capitan Theatre, על מנת שיוכל להיות מועמד לפרס אוסקר לסרט המונפש הטוב ביותר.
ב-21 בספטמבר 2010 הסרט הופץ בארצות הברית לצפייה ביתית ב-DVD ובלו-ריי על ידי Walt Disney Studios Home Entertainment.
לאחר מכן הסרט הופץ ברחבי העולם על ידי סרטי אולפני וולט דיסני, כאשר בישראל הסרט הופץ לראשונה בדיבוב עברי בשנת 2010 על ידי פורום פילם.
בהשראת עלילת הסרט פותח משחק וידאו ונכתבו ספר ומאנגה, כמו כן הוא כולל פסקול ששיר הנושא שלו הוא "How to Believe" בביצוע ברידג'יט מנדלר.
בשנת 2012 יצא לסרט המשכון בשם "טינקרבל וסוד הכנפיים".
הסרט מתרחש לאחר אירועי הסרט "טינקרבל והאוצר האבוד" (2009) והוא מתחיל בקריינות, בה נאמר שיש בני אדם שטוענים שפיות הם רק אגדות ושהם מעולם לא נפגשו.
בהמשך הסרט מוצגים טינקרבל וחבריה שמביאים את הקיץ לעולם האחר, ומתגלה שהם יישארו שם במשך כל העונה במחנה הפיות שמוסתר מבני האדם, שאסור שיגלו עליהם.
שטינקרבל חסרת מעש מפני שאין לה מה לתקן, היא עוקבת אחר אב, בת וחתול המחמד שלהם שנוסעים בעגלה לבית הקיץ שלהם, כאשר אחריה עוקבת וידיה.
טינקרבל מתלהבת מהעגלה שנוסעת בעצמה ללא סוס, ואילו וידיה נוזפת בה שיצאה מהמחנה.
שהשתיים יוצאות חזרה למחנה, טינקרבל מבחינה בבית פיות שבנתה בעבודת יד ליזי, בת המשפחה, ונכנסת אליו, למרות האזהרות של וידיה.
כשטינקרבל נמצאת בבית היא מתרשמת ומתלהבת ממנו, כאשר וידיה, שלא נכנס אליו, כועסת עליה וטורקת את הדלת ותוקעת אותה בתוכו בטעות.
כשליזי מתקרבת לבית שבנתה, וידיה מנסה לשחרר את טינקרבל אך לא מצליחה, וכתוצאה מכך ליזי מגלה את טינקרבל ולוקחת אותה לביתה, על מנת להראות אותה לאביה, ד"ר גריפיטס, שאינו מאמין בפיות.
ליזי מנסה להראות לאביה את טינקרבל, אך הוא עסוק מדי, וכשהיא רואה את כל הפרפרים שהצמיד לקיר לצורך מחקר, היא מחליטה לא להראות לו את הפיה ולשמור עליה בסוד.
שליזי לוקחת את טינקרבל לחדרה, חתול המחמד שלה, מר טוויצ'ס, מנסה לאכול את הפיה, בעוד שבת האדם מצליחה להציל אותה ומכניסה אותה לכלוב.
לבינתיים, וידיה עפה נסערת למחנה הפיות, שלפתע מתחילה סערה שמרטיבה לה את הכנפיים ולא מאפשרת לה לעוף.
כשהיא מגיעה למחנה, היא מספרת שטינקרבל נתפסה על ידי בני אדם ומגייסת את כולם על מנת להציל אותה.
החבורה באה לצאת להציל את טינקרבל, אך בעקבות הסערה הם מבינים שלא יוכלו לעוף אליה, ולכן הם מחליטים לבנות סירה.
לאחר שהם בנו את הסירה, החבורה יצאה בסערה להציל את טינקרבל.
הסרט ממשיך כשטינקרבל מנסה לצאת מהכלוב, אך ללא הצלחה, עד שבעקבות ניסיון של ליזי להתחבר אליה, הן מתחברות.
כשהיא מוקסמת מהקסם של ליזי, טינקרבל מלמדת אותה על פיות, כשבת האדם רושמת את כל המידע ביומן השטח הריק שנתן לה אביה.